S-5099/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. september 2023, á hendur D-kk-þgf L-x-x Q-x-x L-x-x, kt. [...], [...], Reykjavík, fyrir fíkniefnalagabrot, með því að hafa, mánudaginn 24. janúar 2022, áheimili sínu að [...]í Reykjavík, haft í vörslum sínum, í sölu- og dreifingarskyni, 36 kannabisplöntur og 253,39 grömm af kannabislaufum sem lögregla fann við leit, og hafa um nokkurt skeið og fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á 36 kannabisplöntum og 253,39 grömmum af kannabislaufum samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Jafnframt er krafist upptöku á 2 loftsíum, 7 lömpum, 3 viftum og 4 straumbreytum sem lögregla lagði hald á í málinu samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 31. ágúst 2023, var ákærði dæmdur í 2 mánaða skilorðsbundið fangelsi með dómi Héraðsdóms Reykjavíkur [...]2015 fyrir brot gegn lögum um ávana- og fíkniefni.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 3 mánaða fangelsi en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Þá er með vísan til lagaákvæða í ákæru gerð upptæk 3 6 kannabisplöntur og 253,39 grömm af kannabislaufum, 2 loftsíur, 7 lampar, 3 viftur og 4 straumbreytar.

Ákærði greiði 261.077 krónur í sakarkostnað.

Af hálfu ákæruvaldsins flutti málið J-kk-nf K-kk-nf aðstoðarsaksóknari.

B-kvk-nf K-kvk-nf aðstoðarmaður dómara kveður upp þennan dóm.

Dómsorð:

Ákærði, D-kk-nf L-x-x Q-x-x L-x-x, sæti fangelsi í 3 mánuði, en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 36 kannabisplöntum og 253,39 grömmum af kannabislaufum, 2 loftsíum, 7 lömpum, 3 viftum og 4 straumbreytum.

Ákærði greiði 261.077 krónur í sakarkostnað.

B-kvk-nf K-kvk-nf